CELEX: 32012D0020
Language: mt
Date: 2012-01-06 00:00:00
Title: 2012/20/UE: Deċiżjoni tal-Kummissjoni tas- 6 ta’ Jannar 2012 li tistabbilixxi r-regoli u l-proċeduri relatati mal-esperti fl-accounting nazzjonali li jassistu lill-Kummissjoni f'konformità mar-Regolament tal-Kunsill (KE) Nru 479/2009 dwar l-applikazzjoni tal-Protokoll dwar il-proċedura tal-iżbilanċ eċċessiv anness mat-Trattat li jistabbilixxi l-Komunità Ewropea (notifikata bid-dokument numru C(2011) 9973)

10.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 6/10
            
         DEĊIŻJONI TAL-KUMMISSJONI
   tas-6 ta’ Jannar 2012
   li tistabbilixxi r-regoli u l-proċeduri relatati mal-esperti fl-accounting nazzjonali li jassistu lill-Kummissjoni f'konformità mar-Regolament tal-Kunsill (KE) Nru 479/2009 dwar l-applikazzjoni tal-Protokoll dwar il-proċedura tal-iżbilanċ eċċessiv anness mat-Trattat li jistabbilixxi l-Komunità Ewropea
   (notifikata bid-dokument numru C(2011) 9973)
   (2012/20/UE)
   IL-KUMMISJSONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 479/2009 tal-25 ta’ Mejju 2009 dwar l-applikazzjoni tal-Protokoll dwar il-proċedura tal-iżbilanċ eċċessiv anness mat-Trattat li jistabbilixxi l-Komunità Ewropea (1) u b'mod partikolari l-Artikolu 12(1) tiegħu,
   Billi:
   
               (1)
            
            
               Ir-Regolament (KE) Nru 479/2009 jesiġi lill-Kummissjoni (Eurostat) li teżamina l-kwalità tad-dejta li trid tintuża għall-proċedura tal-iżbilanċ eċċessiv (EDP), inkluża l-forma ta’ żjarat metodoloġiċi. Għal dan il-għan tat-twettiq ta’ dawn iż-żjajjar, il-Kummissjoni (Eurotstat) tista’ tkun assistita minn esperti fl-accounting nazzjonali.
            
         
               (2)
            
            
               Hemm bżonn li jkunu stabbiliti regoli u proċeduri għall-għażla tal-esperti filwaqt li titqies distribuzzjoni xierqa tal-esperti fl-Istati Membri kollha u rotazzjoni xierqa tal-esperti bejn l-Istati Membri, l-arranġamenti tax-xogħol tagħhom u d-dettalji finanzjarji.
            
         ADOTTAT DIN ID-DEĊIŻJONI:
   Artikolu 1
   Ir-regoli u l-proċeduri għall-għażla tal-esperti fl-accounting nazzjonali biex jassistu lill-Kummissjoni (Eurostat) fi żjarat lill-Istati Membri skont l-Artikolu 12(1) tar-Regolament (KE) Nru 479/2009, l-arranġamenti tax-xogħol tagħhom u l-qsim tal-ispejjeż ta’ dawn iż-żjarat bejn il-Kummissjoni u l-awtorità nazzjonali tal-esperti responsabbli għar-rappurtaġġ tal-proċedura tal-iżbilanċ eċċessiv huma stabbiliti fl-Anness ta’ din id-Deċiżjoni.
   Artikolu 2
   Din id-Deċiżjoni għandha tapplika għall-għajnuna msemmija fl-Artikolu 12(1) tar-Regolament (KE) Nru 479/2009, provduta mill-1 ta’ Jannar 2012.
   Artikolu 3
   Din id-Deċiżjoni hi indirizzata lill-Istati Membri.
   
      Magħmul fi Brussell, is-6 ta’ Jannar 2012.
      
         
            Għall-Kummissjoni
         
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 145, 10.6.2009, p. 1.
   
      ANNESS
      1.   Lista ta’ esperti fl-accounting nazzjonali
      
      Il-Kummissjoni (Eurostat) għandha żżomm il-lista ta’ esperti fl-accounting nazzjonali abbażi tal-proposti mibgħuta lilha mill-awtoritajiet nazzjonali responsabbli għar-rappurtaġġ tal-proċedura tal-iżbilanċ eċċessiv. Il-lista għandha tkun aġġornata fuq bażi regolari.
      2.   Definizzjoni ta’ espert fl-accounting nazzjonali
      
      L-esperti fl-accounting nazzjonali għandhom ikunu speċjalizzati fir-rappurtaġġ u l-istatistika tal-EDP. Dawn għandhom jappoġġaw lill-esperti tal-EDP tal-Kummissjoni fit-twettiq ta’ żjarat fl-Istati Membri. F'din il-kapaċità, l-esperti fl-accounting nazzjonali għandhom jipprovdu għarfien espert indipendenti u ma għandhomx jirrapreżentaw il-veduti tal-Istati Membru tagħhom.
      3.   L-Għażla tal-Esperti
      
      Il-Kummissjoni (Eurostat) għandha tagħżel, għaż-żjajjar eċċezzjonali fejn tara li hu xieraq, espert wieħed jew aktar biex jakkumpanjaw lill-esperti tagħha stess fiż-żjara. L-esperti għandhom jintgħażlu mil-lista b'tali mod li l-istess espert ma jintgħażilx biex jagħmel aktar minn tliet żjarat kull tliet snin.
      4.   Rimbors tal-ispejjeż lill-awtorità nazzjonali responsabbli għar-rappurtaġġ tal-EDP.
      
      L-ammont li jrid jitħallas għar-rimbors tal-ispejjeż tas-safar, l-allowance tall-akkomodazzjoni ta’ kuljum u l-allowance b'rata normali kuljum għandu ikun kkalkulat skont id-Deċiżjoni tal-Kummissjoni tal-5 ta’ Diċembru 2007 dwar ir-regoli ta’ rimbors tal-ispejjeż minn persuni li ma jappartjenux lill-Kummissjoni mistiedna li jattendu laqgħat f'kapaċità ta’ espert (1).
      5.   Kunfidenzjalità
      
      Qabel iż-żjara, l-espert li jakkumpanja hu meħtieġ li jiffirma dikjarazzjoni ta’ kunfidenzjalità li tikkonċerna l-kontenut, iż-żmien u l-organizzazzjoni prattika taż-żjara.
      
         (1)  C(2007)5858.